Federesyonê Komeleyanê Demokratîkan ê Mereşî  (MARDEF) bi eşkeryîyêka nuştekîye da pêhesnayene ke ê zî paştî danê Kampanyaya Keyeyê Wayeûbirayî.
Eşkerayîye de ame bale ameye antene ser ke şaro nêçar nê demê janê Korona de senî tengayî anceno  û ame vatene: ''Nê rojî eynî wextî de rojê paştdayîşî yê.  Merdimîye tim felaketanê girdan ra bi paştdayîşê yewbînan xelisîyaya. Ma sey MARDEFî ke bawer kenê ke paştdayîş cuya xelisneno tewrê Kampanyaya Keyeyê Wayeûbirayî  benê ke paştî bidê dostanê xo yê mereşijan. Coka ma qerar girewt ke keyeyo ke hewcedarîya ci estê seba hîrê aşman her aşme de 100 Euro bişawe. Ma bawer kenê ke pabesteyê ma û heme komeleyê dostî do tewrê na kampanya bibe û paştî bidê.''
